Svensk håndballprofil legger opp etter hjertestans
- Jeg ble operert i går og de satte inn en pacemaker, forteller Ernstsson til Expressen og forteller at han har spilt sin siste håndballkamp på toppnivå: - Det går går ikke. Legene er bestemte og det er strengt forbudt, sier Ernstsson etter å ha truffet lagkamerater og støtteapparat på klubbens trening tidligere i dag. Det var etter 14 minutter i seriekampen forrige fredag at den meget dramatiske episoden skjedde. Foran sjokkerte TV-seere og tilskuere kollapset Ernstsson etter et Lugi-angrep. Klubblege Ioannis Kostogiannis reddet livet til 32-åringen etter blant annet å ha brukt hjertestarter. Han fikk også hjelp av medisinsk personell som tilfeldigvis var til stede i hallen. Ernstsson har spilt for Lugi siden 2012, etter å ha spilt i Danmark siden 2006. Han har landskamper for Sverige på både U21- og seniornivå.
Lugi-spiller Joacim Ernstsson (32) kollapset i en kamp i Allsvenskan mot Kristianstad for en uke siden. Nå er det klart at 32-åringen legger opp.